**Археолошки музеј - Солун** — музеј во Солун, Егејска Македонија посветен на археолошката оставнина на древна Македонија и римскиот период пронајдени во и околу градот Солун, но и пошироко во Егејска Македонија. Претставени се како грчки, согласно политиката на присвојување на древната историја на Македонија.

Зграда и поставки
-----------------

Музејската зграда е изградена во 1962 г. модернистички стил и е дело на архитектот Патроклос Карантинос. Во 1980 г. е доградено ново крило, посветено на наодите од Кралската гробница во Кутлеш, каде истите се чувале до 1997 г. Музејот е реновиран во периодот од 2001 до 2004 г. воочи олимпијадата во Атина, а трајните поставки се преуредени.

Статуа на Харпократ
Средишните простории се посветени претежно на наодите од градот Солун и Егејска Македонија пошироко. Во поновото крило се сместени две поставки. Првата е наречена „Златото на Македон" и опфаќа наоди од гробниците во Текелиево, Ново Село, Нареш, Кожанско, Дервент, (древниот град Лете) Сер и Ашиклар. Втората е наречена „Солун во праисторијата", каде се изложени наоди од праисториски населби од младото камено време (неолит) и бронзеното време. Во овој дел се поставени и скулптурите од архаичнниот до доцноримскиот период. Тука се поставени и елементи од древномакедонски храм од VI век п.н.е. во јонски стил, наодите од дворецот на римскиот цар Галериј во центарот на Солун и реконструкција на кралската македонска гробница од Ново Село со изворни архитектонски елементи и златни наоди од Текелиево од архаично и класично време.

Оддел „Златото на Македон"
--------------------------

Одделот „Златото на Македон" е посветено на наодите во злато како пример за материјалната култура на древна Македонија од VI век п.н.е. до 148 п.н.е. Изложени се бројни парчиња накит, украси за облека, златни и позлатени предмети, садови и монети и објаснета е тогашната техника на добивање на рудата и изработка на накитот. Опишана е и улогата на овие предмети во погребните обреди на старите Македонци.

Оддел „Солун во праисторијата"
------------------------------

Одделот „Солун во праисторијата" се обидува да го престстави крајбрежјето на Солунскиот Залив какво што било пред основањето на градот Солун од кралот Касандар. Претставени се првите ископувања извршени од британски и француски единици на Солунскиот фронт и наоди од најважните наоѓалишта како Седес, Царево Село, Лембет, Даутбал, Гвоздово, Тумба и Кастања, поделени на три периоди — младото камено време, старото бронзено и младото бронзено време.

Значајни предмети
-----------------

Делови од мермерен саркофаг со лов на диви свињи
* Дервентски кратер
* статуа на Харпократ (крај на II век п.н.е.)
* глава на Серапис (II век п.н.е.)
* бронзен шлем и златна маска (крај на VI век п.н.е.) од гробницата кај с. Текелиево, Солунско
* мермерна врата од македонска кралска гробница во Ново Село, Солунско
* копија на разголената Афродита (421/420 п.н.е.)
* златни медалјони (225–250 п.н.е.)
* подни мозаици
* златни дијадеми, златни дискови и златни глави на Медуза (350-325 п.н.е.)
* Дервентски папирус (крај на V век п.н.е.) од Дервент кај Ајватово и Лагиново, Солунско

Галерија
--------

* Одливка на черепот од Црвени СтениОдливка на черепот од Црвени Стени
* Натпис посветен на кралицата Тесалоника, ќерката на Филип II МакедонскиНатпис посветен на кралицата Тесалоника, ќерката на Филип II Македонски
* Древномакедонски монетиДревномакедонски монети
* ЦитраЦитра
* Мермерна статуа на ДионисМермерна статуа на Дионис
* Саркофаг со приказ на Тројанската војнаСаркофаг со приказ на Тројанската војна
* Глава на богот СераписГлава на богот Серапис
* Глава на Александар Македонски (175-200)Глава на Александар Македонски (175-200)
* Дијадема од Седес (320-300 п.н.е.)Дијадема од Седес (320-300 п.н.е.)
* Дервентскиот кратерДервентскиот кратер
* Златни предметиЗлатни предмети
* Златна дијадемаЗлатна дијадема
* ШлемШлем
* Бронзен кратерБронзен кратер
* Мермерна статуа на Октавијан АвгустМермерна статуа на Октавијан Август
* Келтската божица ЕпонаКелтската божица Епона
* Композиција со Дионис (200-250)Композиција со Дионис (200-250)
* Архитектонски елементиАрхитектонски елементи

Поврзано
--------

* Античка Македонија

Наводи
------

1. ↑  Museums of Macedonia

Надворешни врски
----------------

* Археолошки музеј (Солун) на Ризницата ?
* Портал на Археолошкиот музеј во Солун

Координати: 40°37′30″N 22°57′13″E﻿ / ﻿40.62500° СГШ; 22.95361° ИГД﻿ / 40.62500; 22.95361